Timothy Snyder

Timothy David Snyder (født 1969) er en amerikansk historiker som er professor i historie ved Yale University. Han er blant annet kjent for boken Dødsmarkene, Europa mellom Hitler og Stalin (2010) og hans  sammenligning av holocaust med Stalins forbrytelser er omdiskutert.

 Bakgrunn 
Timothy Snyder ble født 18. august 1969 i Dayton, Ohio, der han vokste opp og oppnådde bachelorgrad ved Brown University i Rhode Island i 1991 og tok doktorgrad i moderne europeisk historie ved Oxford University i 1995. Snyder fattet interesse for historie i bachelorkurs med Mary Gluck og Thomas W. Simons jr. (Simons ble senere USAs ambassdør til Polen); Snyder foreslo for Simons at forelesningene burde utgis som bok hvorpå Simons ansatte Snyder som assistent på prosjektet. Snyder hadde Timothy Garton Ash som veileder på doktorgraden. Snyder hadde blant andre Isaiah Berlin som foreleser og bruker hans begrep om positiv og negativ frihet.

Foreldrene hans var kvekere som tjenestegjorde i fredskorpset og de var politisk relativt venstreorienterte i et overveiende konservativt, republikansk område av Ohio. Snyder har ingen familiebakgrunn fra Øst-Europa som er han spesialområde i forskningen.

 Virke 
Han arbeidet etter doktorgraden ved Harvard University og ved akademiske institutter i Paris, Warszawa og Wien. Fra 2001 har han vært ansatt ved Yale University hvor han er professor i historie med Øst-Europa, Sentral-Europa og holocaust som spesialfelt. Snyder tilhører den første generasjonen vestlige forskere som fikk nokså fri tilgang til arkivene i Øst-Europa etter oppløsningen av kommunistregimene.

Boken Bloodlands: Europe Between Hitler and Stalin utkom i 2010. Boken handler om massemyrderiene av 14 millioner sivile og krigsfanger som ble foretatt av Sovjetunionen under Josef Stalin og Tyskland under Adolf Hitler i de såkalte blodlandene i perioden 1933-1945. Områdene Snyder omtaler som blodlandene (dødsmarken) er områder som i dag utgjør Polen, Ukraina, Belarus, De baltiske statene og deler av Russland. Boken ble av flere aviser og magasiner kåret til årets beste bok i 2010, bl.a. av The Economist, Financial Times og The New Republic. I 2012 ble den utgitt på norsk med tittelen: Dødsmarkene. Europa mellom Hitler og Stalin. Den beskrives som hans hovedverk og ble tildelt Hannah Arendt prize for political thought.

I forbindelse med Euromajdan, de folkelig protestene i Ukraina vinteren 2013-2014, advarte han i februar 2014 offentlig mot Vladimir Putins ambisjoner om å ta kontroll over Ukraina. Ifølge Snyder var Putins motiv å lage et alternativ til EU og hele eller deler av Ukraina måtte være med i en slik union. Snyder så for seg at Putin ville forsøke å iscenesette et kupp i Kyiv og eventuelt intervenere militært dersom kupp ikke lykkes.

I boken Om tyranni gir en oppskrift eller ABC i å holde tyranniet unna. Snyder frykter at USA nærmer seg tyranni og uten å nevne Donald Trump i boken er det en viktig bakgrunn.Klassekampen, 10. september 2017, s8

Snyder taler fem språk og har leseferdigheter i ytterligere fem europeiske språk, inkludert tysk, russisk, polsk, ukrainsk, belarusisk, jiddisch, tsjekkisk og slovakisk.

I 2016 var han hjemme i Ohio for å drive valgkamp for presidentkandidat Hillary Clinton; han gikk fra hus til hus for å snakke med velgerne.

 Arbeider 
 Om frihet, forlaget Press 2023.
 Om tyranni. 20 ting vi kan lære av det 20. århundre. Press forlag, 2017. ISBN 9788232801695 (Original: On Tyranny: Twenty Lessons from the Twentieth Century, Bodley Head)
 A History of Eastern Europe (in progress).
 Brotherlands: A Family History of the European Nations (in progress).
 Stalinism in Europe: War, Terror, Domination, as co-editor with Ray Brandon (in progress).
 Thinking the Twentieth Century (Tony Judt with Timothy Snyder) (Penguin, 2011)
 Bloodlands: Europe Between Hitler and Stalin (Basic Books, 2010)
 The Red Prince: The Secret Lives of A Habsburg Archduke (Basic Books, 2008);
 Sketches from a Secret War: A Polish Artist's Mission to Liberate Soviet Ukraine (Yale University Press, 2005);
 The Reconstruction of Nations: Poland, Ukraine, Lithuania, Belarus, 1569-1999 (Yale University Press, 2003);
 Wall Around the West: State Power and Immigration Controls in Europe and North America (Rowman and Littlefield, 2000) as co-editor with Peter Andreas.
 Nationalism, Marxism, and Modern Central Europe: A Biography of Kazimierz Kelles-Krauz (Harvard University Press, 1998);

 Referanser 

 Kilder 
 Yale University Faculty Page
 Entry at History News Network
 Article in New York Magazine
 Entry at Eurozine
 Timothy Snyder Discusses Bloodlands at The Ukrainian Museum of Modern Art (biography).
 Yale University, Timothy Snyder (hentet 13. februar 2012)
 Applebaum, Anne: The Worst of The Madness, The New York Rewiew of Books. Hentet 14. februar 2012
 The Economist: Page TurnersHentet 14. februar 2012
 Financial Times: Non-fiction round-up
 The New Republic: Editors' Picks: Best Books of 2010
 Ekle, Leif: Sterkt og grunnleggende om europeisk massemord, Kulturnytt 08.02.2012
 Gagnon, Carl Joachim: Der diktatorene møttes. Morgenbladet 1. februar 2012

 Eksterne lenker 
 Articles by Snyder at the New York Review of Books

Kategori:Professorer fra USA
Kategori:Forfattere fra USA
Kategori:Historikere fra USA
Kategori:Personer fra Dayton
Kategori:Alumni fra Brown University